CELEX: 32021D2144
Language: ro
Date: 2021-12-02 00:00:00
Title: Decizia (UE) 2021/2144 a Consiliului din 2 decembrie 2021 privind poziția care urmează să fie adoptată în numele Uniunii Europene în cadrul celei de a 32-a sesiuni a Adunării Organizației Maritime Internaționale referitor la adoptarea modificărilor aduse orientărilor pentru inspecții în conformitate cu Sistemul armonizat de inspecții și de certificare (HSSC)

6.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 433/17
               
            
         DECIZIA (UE) 2021/2144 A CONSILIULUI
         din 2 decembrie 2021
         privind poziția care urmează să fie adoptată în numele Uniunii Europene în cadrul celei de a 32-a sesiuni a Adunării Organizației Maritime Internaționale referitor la adoptarea modificărilor aduse orientărilor pentru inspecții în conformitate cu Sistemul armonizat de inspecții și de certificare (HSSC)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Măsurile luate de Uniune în sectorul transportului maritim ar trebui să urmărească îmbunătățirea siguranței maritime și protejarea mediului marin și a sănătății umane.
                  
               
                     (2)
                  
                  
                     Se preconizează că Adunarea Organizației Maritime Internaționale (OMI), în cursul celei de a 32-a sesiuni a sale care va avea loc în perioada 6-15 decembrie 2021 (denumită în continuare „A 32”), va adopta orientările pentru inspecții din 2021 în conformitate cu Sistemul armonizat de inspecții și de certificare (HSSC) (denumite în continuare „orientările pentru inspecții”) și va abroga Rezoluția A.1140(31) a Adunării OMI, care conține orientările pentru inspecții din 2019.
                  
               
                     (3)
                  
                  
                     Este oportun să se stabilească poziția care urmează să fie adoptată în numele Uniunii în cadrul A 32, deoarece modificările aduse orientărilor pentru inspecții vor putea influența în mod decisiv conținutul legislației Uniunii, mai exact al Regulamentului (CE) nr. 391/2009 al Parlamentului European și al Consiliului (1).
                  
               
                     (4)
                  
                  
                     Adoptarea orientărilor pentru inspecții din 2021 și revocarea orientărilor pentru inspecții din 2019 fac parte dintr-o revizuire periodică. Prin urmare, Uniunea ar trebui să sprijine aceste modificări, deoarece acestea vor garanta că orientările pentru inspecții rămân actualizate.
                  
               
                     (5)
                  
                  
                     Uniunea nu este membră a OMI și nici parte contractantă la convențiile și codurile relevante. Prin urmare, Consiliul ar trebui să autorizeze statele membre să exprime poziția Uniunii în cadrul A 32.
                  
               
                     (6)
                  
                  
                     Domeniul de aplicare al prezentei decizii ar trebui să se limiteze la conținutul modificărilor propuse, în măsura în care aceste modificări sunt în măsură să afecteze normele comune ale Uniunii și intră în sfera de competență exclusivă a Uniunii. Prezenta decizie nu ar trebui să afecteze repartizarea competențelor între Uniune și statele membre,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul celei de a 32-a sesiuni a Adunării Organizației Maritime Internaționale (OMI) este de a aproba adoptarea orientărilor pentru inspecții din 2021 în conformitate cu Sistemul armonizat de inspecții și de certificare, astfel cum se prevede în documentul OMI III 7/17/Add.1, secțiunea 8 și anexa 6, și abrogarea în consecință a Rezoluției A.1140(31) a Adunării OMI.
         
         
            Articolul 2
            
               (1)   Poziția care urmează să fie adoptată în numele Uniunii, astfel cum este prevăzută la articolul 1, privește modificările în cauză, în măsura în care modificările respective intră în sfera de competență exclusivă a Uniunii și în măsura în care acestea pot afecta normele comune ale Uniunii. Poziția respectivă este exprimată de statele membre, toate statele membre fiind membre ale OMI, acționând împreună în interesul Uniunii.
            
            
               (2)   Se poate conveni asupra unor modificări minore ale poziției menționate la articolul 1 fără a fi necesară o decizie suplimentară a Consiliului.
            
         
         
            Articolul 3
            Statele membre sunt autorizate să își exprime consimțământul, în interesul Uniunii, în ceea ce privește asumarea de obligații în temeiul modificărilor menționate la articolul 1, în măsura în care modificările respective intră în sfera de competență exclusivă a Uniunii.
         
         
            Articolul 4
            Prezenta decizie intră în vigoare la data adoptării.
         
         
            Adoptată la Bruxelles, 2 decembrie 2021.
            
               
                  Pentru Consiliu
               
               
                  Președintele
               
               J. VRTOVEC
            
         
         
            (1)  Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor (JO L 131, 28.5.2009, p. 11).